राहत इंदौरी

राहत क़ुरैशी (1 जनवरी 1950 — 11 अगस्त 2020), जे आपन कलमनाँव राहत इंदौरी से जानल जाँय, एगो भारतीय शायर आ हिंदी फिल्मन के गीतकार रहन। ऊ देवी अहिल्या विश्वविद्यालय, इंदौर में उर्दू साहित्य के प्राध्यापक भी रहन। 11 अगस्त 2020 के उनकर निधन हो गयल।

 प्रारंभिक जीवन एवं शिक्षा 
राहत क जनम 1 जनवरी 1950 के इंदौर में रफ्तुल्लाह कुरैशी आ मकबूल उन निशा बेगम के इहाँ भयल। इनकर पिता कपड़ा के कारख़ाने में कर्मचारी रहन। इ अपने माता पिता क चौथी संतान रहन। परिवार क आर्थिक स्थिति खराब होइले से उनके बहुत समस्या क सामना करल पड़ल। 10 साल के उमिर में ही उ साइन चित्रकारी क काम करे लगन। उनकर शुरूआती शिक्षा नूतन स्कूल इंदौर में भइल। इस्लामिया करीमिया कॉलेज इंदौर से 1973 में आपन स्नातक क पढ़ाई पूरा कइन आ 1975 में बरकतउल्लाह विश्वविद्यालय, भोपाल से उर्दू साहित्य में एमए कइन। बाद में बरकतुल्ला विश्वविद्यालय से उर्दू साहित्य में स्नातकोत्तर क पढ़ाई कइन आ 1985 में मध्य प्रदेश के भोज विश्वविद्यालय से उर्दू साहित्य में पीएचडी क शिक्षा पूरा कइन। उर्दू मुख्य मुशायरा नामक उनकर थीसिस ह जेकरे खातिर उनके सम्मानित भी कयल गयल।

 प्रगति 
राहत इंदौरी अपने शुरुआती दिनन में इंद्रकुमार कॉलेज, इंदौर में उर्दू साहित्य क अध्यापन करे लगन। बाद में मुशायरा भी शुरू कइन। जल्दी ही उनके ख्याति भी मिले लगल। कुछ ही समय में उ उर्दू साहित्य क प्रसिद्ध शायर बन गइन। उ खेलकूद में भी तेज रहन, स्कूल आ कॉलेज स्तर पर फुटबॉल आ हॉकी टीम के कप्तान भी रह चुकल बाटें।

 निधन 
10 अगस्त 2020 के उ कोरोनावायरस के लिए सकारात्मक पावल गइनअ। फिर उनके मध्य प्रदेश के इंदौर के अरबिंदो अस्पताल में भर्ती करावल गयल। जहां 11 अगस्त 1020 के उनकर निधन हो गइल।

 रचना 
 किताब  संदर्भ. रूत दो कदर और साही मेरे बाद धूप बहुत है चांद पागल है मौज़ूद नाराज़

 संदर्भ 

 बाहरी कड़ियाँ 



श्रेणी:भारतीय कवि
श्रेणी:उर्दू शायर
श्रेणी:1950 में जनम
श्रेणी:2020 में निधन